पुल तो बना दिया, सड़क बनाना भूल गया नगर निगम
इंदौर डीबी स्टार
रेसीडेंसी एरिया से लगे आजाद नगर में करीब डेढ़ साल पहले पुल बनाने का काम शुरू हुआ था। नगर निगम ने यहां आधा-अधूरा काम किया। पुल तो बना दिया पर सड़क नहीं बनाई।
सालभर से अधिक होने को आया है पर सड़क का काम शुरू नहीं हुआ है। रेसीडेंसी एरिया, मूसाखेड़ी, आजाद नगर, रेडियो कॉलोनी सहित कई कॉलोनियों को सीधे नवलखा चौराहे से जोड़ने वाली इस सड़क पर दिन-रात ट्रैफिक का दबाव रहता है। उबड़-खाबड़ कच्ची सड़क होने से वाहन चालकों को परेशानी होती है। दचके खाने के साथ ही धूल भी फांकना पड़ती है। इससे वाहन तो खराब हो ही रहे हैं साथ ही चालकों को भी धूल के कारण आंखों में जलन होती है। पैदल यात्री को वाहनों से उड़ती धूल के बीच ही यहां गुजरना पड़ता है। रहवासियों को भी धूल से परेशानी हो रही है। उनके घरों पर धूल की परत चढ़ रही है। रहवासियों ने कई बार जिम्मेदारों से सड़क बनाने की गुहार लगाई। अभी तक यहां की सड़क बनाने में किसी ने दिलचस्पी नहीं दिखाई है।
दो महीने और लगेंगे
आजाद नगर से संवाद नगर को जोड़ने वाली सड़क का काम शुरू होने में दो महीने और लग सकते हैंै। पहले सिर्फ पुल का टेंडर हुआ था। अब सड़क का टेंडर होने वाला है। जैसे ही टेंडर निकलेगा हम सड़क निर्माण की दिशा में काम करेंगे। यहां अभी सड़क के चौड़ीकरण का भी काम होना है। इसके लिए कुछ कब्जे भी हटेंगे।  सुनील गुप्ता, एई, नगर निगम
आप भी बतौर सिटीजन जर्नलिस्ट डीबी स्टार से जुड़ सकते हैं। इसके लिए वॉट्सएप पर Citizen Journalist Indore 9893132476 पर खबरें भेज सकते हैं। अपनी शिकायतें और सुझाव इस नंबर पर भेजें 8889644411
DB Star citizen journalism
hin_Deva hne_Deva hin_Deva hin_Deva hin_Deva hin_Deva hin_Deva eng_Latn